
Programkönyvtár véges adatfolyamok programozásához

A Feldspar egy beágyazott funkcionális programozási nyelv digitális jelfeldolgozáshoz. A nyelv több absztrakciós lehetőséget is ad adat sorozatok feldolgozásához, de ezek egyikében sem lehet minden algoritmust hatékonyan kódolni. Egy problémás eset a scan és a konkatenáció műveletek kompozíciója, amelynek hatékony megvalósításához a nyelvben meglévő Vector és Stream könyvtárak egyike sem alkalmas. A dolgozatom célja megtervezni és megvalósítani egy olyan adattípust, amely az eddigieknél hatékonyabb tárgykód generálását teszi lehetővé.
A dolgozatban bemutatom a meglévő megoldásokat (a Vector és Stream adattípusokat és az ezek által megvalósított fusion optimalizációs technikát), illetve ezek elméleti korlátjait. Majd bemutatom a problémát feloldó absztrakciót, a véges streameket (Seq), mely hatékonyan ötvözi a vektor és a stream tulajdonságait. Részletesen bemutatom a megoldást és annak implementációját, hatékonyságát pedig mérési eredményekkel is alátámasztom.



